สวัสดีค่ะ คือทรายประจำเดือนมาวันที่ 23 พ.ค. แล้วพอประจำเดือนหยุด ประมาณอาทิตย์กว่า มีตกข่างสีน้ำตาลอ่อนๆมาประมาณอาทิตย์กว่าๆแล้วตอนนี้มีประจำเดือนออกมาเป็นสีน้ำตาลแดง แล้วออกมาเป็นเลือดด้วย แบบนี้มันผิดปกติยังไงค่ะ คือหนูเครียดมาก
สวัสดีค่ะ หากประจำเดือนมาวันที่ 23 พ.ค.และหลังจากประจำเดือนหมดประมาณ 10 สัปดาห์ มีตกขาวสีน้ำตาลออกมา ตกขาวดังกล่าวน่าจะเป็นตกขาวที่มีเลือดปน โดยหากออกมานานเป็นสัปดาห์ แล้วตามด้วยการมีเลือดออกดังกล่าว อาจเกิดจาก1. การตั้งครรภ์ที่ผิดปกติ เช่น แท้งคุกคาม แท้งไม่ครบ ครรภ์ไข่ปลาอุก เป็นต้น แต่มักจะมีอาการปวดท้องน้อยมากร่วมด้วย2. มีโรคที่มดลูก เช่น เนื้องอกมดลูก เยื่อบุโพรงมดลูกเจริญผิดที่ เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น3. มดลูกอักเสบ ซึ่งมักจะมีตกขาวที่ผิดปกติและอาการปวดท้องน้อยร่วมด้วย4. การทำงานผลิตฮอร์โมนของรังไข่ผิดปกติ เช่น ภาวะที่มีถุงน้ำในรังไข่หลายใบ (PCOS)5. ผลจากใช้ฮอร์โมนต่างๆ เช่น ยาคุมกำเนิด ยาสตรี ยาสมุนไพร อาหารเสริม6. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนต่ำ เป็นต้นหากมีเพศสัมพันธ์ แนะนำควรลองตรวจหาการตั้งครรภ์ หากตรวจไม่พบ แต่ยังคงมีเลือดออกมาอยู่ หรือมีปวดท้องน้อยมาก ควรไปพบสูติ-นรีแพทย์เพื่อหาสาเหตุค่ะ